Document ID: 32005D0154

ODLOČBA KOMISIJE
z dne 18. februarja 2005
o spremembi Odločbe 2003/760/ES o posebnih pogojih pri uvozu ribiških proizvodov iz Francoske Polinezije glede imenovanja pristojnega organa in vzorca zdravstvenega spričevala
(notificirana pod dokumentarno številko K(2005) 356)
(Besedilo velja za EGP)
(2005/154/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov (1) in zlasti člena 11(1) Direktive,
ob upoštevanju naslednjega:
(1)
V Odločbi Komisije 2003/760/ES (2) je „Département de la Qualité Alimentaire et de l’Action Vétérinaire (DQAAV) du Service de Développement Rural du Ministère de l’Agriculture et de l’Élevage“ opredeljen kot pristojni organ v Francoski Poliniziji za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.
(2)
Po preoblikovanju uprave Francoske Polinizije je pristojni organ „Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche“.
(3)
Navedeni novi organ je sposoben učinkovito preverjati uporabo veljavnih predpisov.
(4)
DQAAV je predložil uradna zagotovila glede skladnosti s standardi za zdravstveni nadzor in spremljanje ribiških proizvodov in proizvodov iz ribogojstva, določenih v Direktivi 91/493/EGS, in glede izpolnjevanja higienskih zahtev, ki ustrezajo tistim iz navedene direktive.
(5)
Zato je treba Odločbo 2003/760/ES ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2003/760/ES se spremeni:
1.
Člen 1 se nadomesti z naslednjim:
„Člen 1
‚Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche‘ je v Francoski Polineziji pristojni organ za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.“
2.
Priloga I se nadomesti z besedilom iz Priloge k tej direktivi.
Člen 2
Ta odločba se uporablja od 10. aprila 2005.
Člen 3
Ta odločba je naslovljena na države članice.
V Bruslju, 18. februarja 2005

Labels: 10
0
3
6
18